En svensk mand mistede onsdag livet, da han var ude at bade med sin hund ved Blokhus. - Han er ude at bade med sin hund, mens hans hustru venter på stranden, fortæller vagtchefen ved Nordjyllands Politi, Poul Badsberg. - På et tidspunkt kommer hunden alene tilbage, fortsætter han. Hustruen løber omkring 400 meter til det nærmeste hus, hvorfra der bliver slået alarm. En helikopter finder manden i vandet og flyver ham til sygehuset i Aalborg, hvor han kort før klokken 19 - godt en time efter, at hustruen slog alarm - blev erklæret død. - Vi ved ikke, hvad der er sket derude, om han eventuelt har fået et ildebefindende, siger Poul Badsberg. Det er først på aftenen ikke muligt at få oplyst nærmere om mandens identitet ud over, at der formentlig er tale om en svensk mand.

Opsummering:
Svensk turist er her til aften druknet ud for Blokhus